 

**בבית הדין הצבאי המחוזי**

**במחוז שיפוטי ח"י**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, קמ"ש ליטל הרטמן סרן (במיל') עמנואל עדנה)**

**נגד**

**הנאשם: ח/XXX סמל ב' מ' (ע"י ב"כ, קמ"ש עדי דורפמן)**

**הכרעת-דין**

הנאשם מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו, XXX, מיום 03.06.2021 ועד יום 13.03.2022, למשך 284 ימים, בהתאם לכתב האישום המתוקן ולפרטים הנוספים.

**ניתנה היום, כ"ז באדר התשפ"ג, 20.03.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

החייל הורשע, על פי הודאתו, בעבירה של התנהגות מבישה, בגין כך שנעדר מיחידתו במשך 284 ימים עד להתייצבותו. עם התייצבותו ביקש החייל להשתלב בהליך בית הדין המשלב. מהרגע הראשון שהחייל חזר לשירות, הוא עשה שינוי מקצה לקצה. כלל חוות הדעת בעניינו היו מעולות והחייל קודם לתפקיד מפקד כיתה ובהמשך מפקד משמרת.

בחוות הדעת המסכמת ציין מפקדו עליו שהוא מתפקד בצורה מעולה, ממושמע למפקדיו מכבד את כלל מפקדיו וחבריו, מוביל במחלקה ומהווה עמוד תווך חברתי וכי החייל בולט לחיוב ומתאים לשירות קבע.

בימים אלה מבקש החייל להמשיך בשירות קבע ומפקדיו פועלים על מנת לסייע לו.

**בית הדין וכלל הצוות הטיפולי מבקשים לברך את החייל על הצלחתו הרבה בתהליך ולהביע הערכה רבה על תפקודו במהלך השנה האחרונה.**

**בנוסף, לאור התפקוד המעולה של החייל בשנה האחרונה והמוטיבציה הרבה שלו להשתלב בשירות קבע, סבור בית הדין כי טוב יעשו הגורמים המוסמכים אם יפעלו לסייע לחייל למצוא תקן בשירות קבע.**

בנסיבות אלה אכבד את הסכמת הצדדים. **על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר, לרמ"ד השמה בחטיבת הסגל, רס"ן ספיר שוורצמן ולמפקדי החייל, סא"ל כפיר רווה וסגן אלי פרח.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, כ"ז באדר התשפ"ג, 20.03.2023, והודע בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**נערך על ידי א.ל**

**בתאריך 29.03.2023**

**חתימת המגיה: סגן שיר בן-ארמון**